text: सही सूचना और सफल ऑपरेशन पर मुखबिर को 60 हजार, मिथ्या ग्राहक को 1 लाख और उसके सहायक को 40 हजार रुपये की पुरस्कार राशि दी जाएगी। सभी को यह राशि तीन किश्तों में मिलेगी। पहली किस्त तब मिलेगी जब वह सूचना सही निकलेगी। दूसरी किस्त न्यायालय में हाजिरी के दौरान मिलेगी और तीसरी किस्त की राशि तब मिलेगी, जब न्यायालय से दोषियों को सजा मिलेगी। इस योजना की फंडिंग राष्ट्रीय स्वास्थ्य मिशन से होगी। खास बात यह है कि इस योजना में मुखबिर की पहचान गुप्त रखी जाएगी, लेकिन अगर बार-बार उसकी सूचनाएं गलत निकलती हैं तो उसे काली सूची में डाल दिया जाएगा।